Silvio Berlusconi

Si  (29 Setyembre 1936 – 12 Hunyo 2023) ay isang politiko sa Italya, negosyante, makapangyarihang mangangalakal ng mga lupain at pagseseguro, nag-mamay-ari ng mga bangko at midya at may-ari din ng isang koponan sa palakasan.  Siya ang pangalawang pinakamahabang nagsilbi bilang Punong Ministro ng Republika ng Italya (Pangulo ng Konseho ng mga Ministro ng Italya), isang puwesto na kanyang inupuan sa tatlong magkakahiwalay na panahon: mula 1994 hanggang 1995, mula 2001 hanggang 2006 at mula 2008 hanggang 2011. Pinuno siya ng kilusang pampolitika na Ang Mga Tao ng Kalayaan (People of Freedom), isang gitnang-kanan na partido na tinatag niya noong 2009.  Naging daan sa kanyang pangatlong termino ang pagkapanalo niya sa pangkalahatang halalan noong 2008. Sa panahon ng kanyang katungkulan, siya ang nakakatandang pinuno ng G8 at ang pinakamatagal na nagsilbing pinuno ng isang bansang G8 noong panahong iyon.

Noong Agosto 1, 2013, si Berlusconi ay nahatulan ng pandaraya sa buwis ng Korte Suprema ng Kasasiyon. Ang kanyang apat na taong pagkakulong ay nakumpirma, at siya ay pinagbawalan na humawak ng pampublikong katungkulan sa loob ng dalawang taon. Sa edad na 76, siya ay hindi nahatulan ng direktang pagkakakulong, at sa halip ay nagsilbi sa kanyang sentensiya sa pamamagitan ng paggawa ng walang bayad na serbisyo sa komunidad. Ang tatlong taon ng kanyang sentensiya ay awtomatikong napatawad sa ilalim ng batas ng Italyano; dahil siya ay nasentensiyahan ng matinding pagkakulong ng higit sa dalawang taon, siya ay pinagbawalan na humawak ng pambatasan sa loob ng anim na taon at pinatalsik sa Senado. Nangako si Berlusconi na mananatiling pinuno ng Forza Italia sa kabuuan ng kanyang sentensiya sa kustodiya at pagbabawal sa pampublikong opisina. Pagkatapos ng kanyang pagbabawal, tumakbo si Berlusconi at nahalal bilang isang MEP sa 2019 European Parliament election. Bumalik siya sa Senado matapos manalo ng puwesto noong pangkalahatang halalan ng 2022, pagkatapos ay namatay noong sumunod na taon mula sa mga komplikasyon ng talamak na leukemia, at binigyan ng state funeral.

Mga nota

 Mga sanggunian 

Kategorya:Ipinanganak noong 1936
Kategorya:Namatay noong 2023
Kategorya:Mga Italyano